b'\n_START_ARTICLE_\nOppi Untracht\n_START_PARAGRAPH_\nOppi A. J. Untracht (17. marraskuuta 1922 New York, Yhdysvallat \xe2\x80\x93 5. hein\xc3\xa4kuuta 2008 Porvoo) oli yhdysvaltalaissyntyinen, my\xc3\xb6hemmin suomalaistunut kultasepp\xc3\xa4, korusuunnittelija, valokuvaaja ja kirjailija._NEWLINE_Untracht k\xc3\xa4vi Suomessa 1957 ja tutustui tulevaan puolisoonsa taiteilija Saara Hopeaan. He avioituivat 1960 ja asuivat aluksi New Yorkissa. Untracht asui vuosia Aasiassa, my\xc3\xb6hemmin my\xc3\xb6s Hopean kanssa, ja he tutustuivat sik\xc3\xa4l\xc3\xa4iseen korunvalmistukseen. Samalla he ker\xc3\xa4siv\xc3\xa4t perinteisi\xc3\xa4 koruja, joita on ollut esill\xc3\xa4 n\xc3\xa4yttelyiss\xc3\xa4. He muuttivat Porvooseen 1967._NEWLINE_Untracht kuoli Porvoossa pitk\xc3\xa4lliseen sairauteen 5. hein\xc3\xa4kuuta 2008. H\xc3\xa4n oli 85-vuotias.'